
Priviti, muritorilor, o frumusete care nicicând nu se va vesteji! 

Bunicii mele, Melvina, care mă sfătuia să scriu o carte întocmai 
ca aceasta și căreia eu îi răspundeam că nu voi izbuti niciodată. 
— H.B. 


Lui Arthur Rackham. Fie să îi inspiri si pe alții aşa cum 
m-ai inspirat pe mine! 
- T.D. 

Dragă cititorule, 


De-a lungul anilor în care Tony și cu mine am fost prieteni, amândoi 
am împărtășit aceeași fascinatie copilărească față de personajele de 
poveste. Pe vremea aceea nu ne dădeam seama cât de importantă era 
legătura dintre noi și nici de felul cum avea ea să fie pusă la încercare. 

Într-o bună zi, Tony și cu mine, împreună cu alti autori, dădeam 
autografe într-o librărie cunoscută. După ce am terminat de semnat 
autografele, am mai întârziat pe acolo, dând o mână de ajutor la așezatul 
cărţilor pe rafturi și stând la taclale când, la un moment dat, un vânzător 
s-a apropiat și ne-a spus că cineva lăsase o scrisoare pentru noi. Când 
l-am întrebat care dintre noi era destinatarul, răspunsul lui ne-a umplut 
de mirare. 

— Amândoi, a spus el. 

Scrisoarea era exact cea pe care o vedeţi reprodusă pe pagina 
următoare. Tony a petrecut mult timp nefăcând altceva decât să se uite 
fix la fotocopia care venise împreună cu ea. Apoi, pe un ton scăzut, el 
întrebă despre restul manuscrisului. Ne-am grăbit să scriem un răspuns, 
l-am várát la loc în plic si l-am rugat pe vânzător să îl dea copiilor 
familiei Grace. 

Nu după multă vreme am găsit pe pragul ușii un pachet legat cu 
panglică roșie, iar după câteva zile, îmi sunară la ușă trei copii care îmi 
istorisiră această poveste. 

Ceea ce s-a petrecut de atunci este greu de descris. Tony și cu 
mine ne-am trezit într-o lume în care nu prea crezuserăm până atunci. 
Acum știm că spiridușii, elfii și zânele sunt cu mult mai mult decât 
povești pentru copii. Există în jurul nostru o lume invizibilă și noi 
nădăjduim, dragă cititorule, că tu iti vei deschide ochii înspre ea. 


HOLLY BLACK 


Dragă Doamnă Black. şi Domnule DiTerlizzi, 


ftn că mulți oameni na cred în φυγήν fu În alte asemenca funte, 
dar ёл cred şi mă gândesc că so dumneavoastră credet. 

După ce v-am ctt cărți, le-am povesti fratilor mei depre 
dumneavoastră şi ne-am. hotărât să vă scriem. Nol stim ceva despre 
урш, cart tx utri cou adevărat, de fapt, stum. chiar т multime de lucrari 
despre ευ. Pagina pe cart am. atnyat-0 acestei зоғит est т fotocopie dintr-o 
carte veche pe cart am găsit-o în podul casti noastre. 

Nu бе с ари prea grozavă pentru CĂ am. avut NSE ntcazuru DA 
capuaturul, dar vă putem spune că această carte le explică oamenilor cum 
SĂ identifice pUUAAJU si cum să se apere de εἰ. 

Atv putea să dați această carte ейт, dumneavoastră? 

Dacă da, atunci vă rugăm. să puneţi v scrisoare în acest plic şi să îl 
[ди la magazin. © să găsim. καὶ т cale să vă trimitem cartea pentr că 
prin pyta unită ar fi, pur τὺ simplu, prea реггей. 

Tot ceea ce vrem nat tite ca oamenii Să stt despre trate acestea. 
Lucrarile care ni s-an întâmplat nou li s-ar putea întâmpla şi aktora. 


Au Dvj., 


Mallory, Jared şi Suman Grace 

COLEGIUL J. WATERHOUSE 


DATA: octombrie 11 _ 

NUMELE ELEVULUI: Grace Jared 

SEX M СІАЅА: 4 _ VÂRSTĂ: 9 SSN: 134-00-2007 _ 

ELEVUL LOCUIEȘTE ÎMPREUNĂ CU: x Mama. . Tatăl _  Ambiipárinti ^X Alții 


πω. vy 


_ Jared Grace А FOST EXMATRICULAT DIN ȘCOALĂ PENTRU O PERIOADĂ DE _ 10 zile 


ÎN TIMPUL ACESTEI PERIOADE ELEVUL ESTE EXCLUS DE LA TOATE ACTIVITĂȚILE ȘCOLARE ȘI 
DIN CAMPUS. ACEASTA ESTE _ prima _ SUSPENDARE ŞI S-A FĂCUT DIN URMĂTOARELE MOTIVE: 
În data de 11 octombrie, Jared Grace a fost văzut pe holul şcolii amenințând un 
alt elev cu un cuţit, în timpul desfășurării unor activităţi sportive. În acord cu 
regulamentul, orice elev care este găsit în incinta școlii sau în imediata ei 
apropiere purtând arme sau obiecte periculoase (a se vedea capitolul 550 pentru 
detalii în privinţa a ce se consideră armă și obiect periculos) sau cu substanțe 
interzise este pasibil de eliminare din şcoală. 


REGRETÀM FAPTUL CĂ A FOST NEVOIE SĂ APELÀM LA ACEASTĂ MĂSURĂ 
DISCIPLINARĂ. PENTRU ALTE INFORMAȚII VĂ INVITĂM SĂ MĂ CONTACTAŢI 
DIRECT LA ȘCOALĂ. | | 


ORELE PE CARE ELEVUL LE PIERDE ÎN ACEASTĂ PERIOADĂ NU POT FI RECUPERATE. 


^e 


SPERĂM CĂ PRINTR-O MAI BUNĂ COOPERARE VOM PUTEA SÀ REZOLVĂM ACEASTĂ 
PROBLEMĂ ȘI SĂ EVITĂM APARIȚIA ALTORA. 


COMENTARII 
Din cauza unor evenimente anterioare si a regulamentului școlii considerăm 
că această măsură este absolut necesară. Va fi planificată o audiere cu 
. comitetul școlii despre саге vă vom anunţa. Dumneavoastră si fiul 
· dumneavoastră sunteți rugați să prezentaţi orice fel de lămuriri despre 
- . саге considerati că ar ajuta la luarea unei decizii in acest caz. 

Copie a scrisorii care anunta exmatricularea lui Jared. 

E o carieră abandonată. 


Capitolul Inti 


În care aflăm de o bătaie si de un duel 


M otorul masinii era deja pornit, iar Mallory astepta 
rezemată de portieră. Tenisii ei jerpeliti făceau o 
figură lamentabilă în comparaţie cu albul strălucitor αἱ cio- 
rapilor lungi de la costumul de scrimă. Fata își pomădase 
părul din belșug și și-l legase la spate într-o coadă atât de 
strânsă, încât ochii păreau cât pe ce să îi iasă din orbite. 

Doamna Grace stătea la volan cu mâinile în șolduri. 

— L-am găsit! strigă gâfâind Jared în timp ce venea în 
fugă spre ele. 

— Simon! strigă mama copiilor. Unde ai fost? Te-am că- 
utat peste tot! 

— Eram în garaj, răspunse el. Am grijă de un... de o pa- 
săre pe care am găsit-o zilele trecute, continuă el cam 
stânjenit, căci nu era deloc obișnuit să fie nevoit să mintă. 
Aceasta era de obicei responsabilitatea lui Jared. 

— Ce păcat cá mama nu a vrut să plecăm fără tine! zise 
Mallory dându-și ochii peste cap. 

— Mallory! făcu mama lor, clătinând din cap dezaproba- 
tor. Mai bine urcați cu toţii în mașină, suntem deja în în- 
târziere și eu mai am încă un drum de făcut. 

Când Mallory se întoarse ca să își așeze geanta în port- 
bagaj, Jared observă că pieptul ei arăta, hm, ei bine, arăta... 
ciudat. Cumva... teapán și neobișnuit de... mare! 

— Ce porti? întrebă el, arătând cu degetul în direcţia aceea. 

— la mai lasă-mă în pace! îl repezi sora lui. 

— Păi, arată de parcă ai avea... chicoti băiatul. 

— Taci odată! îl întrerupse ea din nou, așezându-se pe 
scaunul din faţă al mașinii în vreme ce băieţii se suiau în 
spate. Trebuie să-l port, mă protejează de lovituri. 

Jared zâmbi cu ochii spre fereastră, urmărind cu privi- 
rea copacii care se înșirau de-a lungul drumului. 

În ultimele două săptămâni, prin casă nu se mai simtise 
nici o mișcare de-a spiridușilor și chiar și Thimbletack tă- 
cuse mâlc. 

Din când în când, Jared trebuia să își reamintească 
singur că tot ce se întâmplase nu era doar o simplă închi- 
puire. Uneori chiar i se părea că totul avea o explicaţie 
logică. Chiar și pentru apa de la robinet care te ardea gă- 
siseră pretextul că venea dintr-un izvor contaminat așa 
că, până când vechile conducte aveau să poată fi conec- 
tate la o rețea centrală, ei foloseau tone de apă adusă de 

la magazin în bidoane, iar mama lor nu găsise în asta nimic 
ieșit din comun. 

Totuși, mai era și grifonul lui Simon, iar existenţa lui nu 
ar fi putut fi explicată decât de Ghidul lui Arthur. 

— Nu-ţi mai roade părul, îi spuse mama lui Mallory. Ce 
te nelinisteste? E vorba de echipa asta nouă? E chiar atât 
de bună? 

— Nu sunt neliniștită, nu am nimic, răspunse Mallory. 

Pe când încă mai locuiau la New York, ea obișnuise să 
facă scrimă îmbrăcată în pantaloni de trening și cu o jachetă 
pe care o lua la nimereală dintr-o grămadă, cât despre 
punctele înscrise, ele erau înregistrate 
de un tip care ridica mâna înspre 
tine atunci când marcai câte unul. 

Dar la școala cea nouă, cei 
din echipa de scrimă aveau 
costume adevărate și florete 
electrice conectate la o ta- 
belă de marcaj care se lu- 
mina atunci când cineva 
marca un punct. Jared se 
gândi că până și numai asta 
și era suficient ca să neliniș- 
tească pe oricine. 

Dar, din câte se părea, mama 
lor avea o explicaţie cu totul diferită: 

— De fapt, e vorba de băiatul ăla, nu-i asa? Cel cu care 
vorbeai miercuri când am trecut să te iau de la școală. 

— Ce băiat, ce băiat? se repezi Simon, începând deja să 
chicotească. 

— Tu să taci din gură, îl apostrofă mama lui, dar îi rás- 
punse totuși: Chris, căpitanul echipei de scrimă. El e căpi- 
tanul, Mallory, nu-i așa? 

Sora lor aprobă printre dinţi fără chef. 

— Chris si Mal sunt iu-bi-ti, Chris și Mal se pu-pă, îngână 
pe un ton cântat Simon. Jared începu și el să râdă pe înfun- 
date, iar Mallory se întoarse spre scaunele din spate cu 
ochii ingustati ca niște lame de cuţit. 

— Ce ai zice să iti pierzi toti dinţii de lapte dintr-odată? 

— Nu-i băga în seamă, o sfătui mama lor. Si mai ales, nu 
fi îngrijorată! Eşti o fată deșteaptă și drăguță si ești foarte 
bună la scrimă. Pun pariu că te place! 

— Mama! gemu Mallory făcându-se mică pe scaunul ei. 

Doamna Grace opri mașina în faţa bibliotecii unde lu- 
cra, lăsă înăuntru niște hârtii și apoi se întoarse la mașină 
răsuflând cam precipitat. 

— Hai odată, știi, nu am voie să întârzii! o grăbi Mallory 
care începu să își netezească părul, deși nu ar fi fost deloc 
nevoie. Doar e primul meu meci! 

— Aproape am ajuns, îi răspunse mama ei oftând. 

Jared își întoarse din nou privirea spre fereastră exact 
la timp ca să observe, pe când treceau cu mașina peste un 

pod de piatră, ceva ce aducea foarte bine cu un crater 
adânc. „Hm, autobuzul școlii nu o lua niciodată pe drumul 
acesta.“ 

— Simon, ia te uită! Ce crezi că e acolo? 

— E o carieră părăsită, spuse Mallory nerăbdătoare. Pe 
vremuri, aici săpau oamenii ca să scoată piatră. 

— O carieră, repetă Jared ca un ecou, căci tocmai își 
amintise o notitá scrisă pe harta pe care o găsiseră în bi- 
blioteca stráunchiului lor Arthur. 

— Crezi că au găsit și ceva fosile pe aici? întrebă Simon, 
care se cátárase de-a binelea peste fratele lui ca să vadă 

mai bine pe fereastră. Mă întreb, oare ce fel de dinozauri 
trăiau prin locurile astea? 

Dar mama lor intrase deja cu mașina în parcarea școlii 
și nu-i mai răspunse. 


е? 


Jared, Simon si mama lor urcară treptele si se așezară 
pe băncile din sală în timp ce Mallory merse să se așeze 
alături de cei din echipa ei. 

În sală sosiseră deja și stăteau așezate câteva familii si 
niște oameni pe care Jared îi recunoscu de la școală. Pe 
podele fusese întins un covor dreptunghiular, imprimat cu 
dungi. Mallory îl numea pistă, dar Jared era totuși de ρᾶ- 
rere că arăta exact ca o rogojină. 

Dincolo de ea se afla o masă pliantă unde se găsea ta- 
bela de marcaj. Plină de butoane colorate, arăta mai mult 
ca un joc decât a ceva cu adevărat important. Directorul 
meșterea de zor la niște fire, conectându-le la una dintre 
florete și potrivind tensiunea necesară pentru ca soneria 
să sune și becurile să se aprindă atunci când cineva avea să 
marcheze un punct. 

Mallory se așeză pe o bancă de metal de la capătul pis- 
tei și se apucă să își scoată lucrurile din geantă, iar Chris se 
ghemui alături și începu să-i vorbească. Membrii celeilalte 
echipe se învârteau la capătul opus al pistei. Costumele 

lor erau de un alb atât de strălucitor, încât pe Jared îl du- 
reau ochii numai uitându-se la ele. 

În sfârșit, directorul anunţă că venise timpul pentru pri- 
mul tur, chemă doi concurenţi, le dădu să își prindă câte un 
mic receptor la spatele pantalonilor, apoi atașă la floretele 
lor câte o coardă. Totul era atât de profesionist! Când cei 
doi începură să se dueleze, Jared încercă să își amintească 
ce-i spusese Mallory despre luminile care pâlpâiau, dar nu 
izbuti nici în ruptul capului. 

— Ce de aiureli! Mie îmi place mai mult când se due- 
lează fără toate prostiile astea! exclamă Jared fără să se 
adreseze nimănui în particular. 

După încă două partide, Jared pricepuse că luminile co- 
lorate arătau că lovitura fusese valabilă, dar lumina albă în- 
semna că punctul înscris nu era luat în considerare. Erau 
valabile numai loviturile date în piept, o regulă cam stupidă 
după părerea lui, căci să primești o lovitură în picior durea 
groaznic, el făcuse destulă practică cu Mallory ca să știe 
foarte bine cum stăteau lucrurile. 

În cele din urmă o chemară pe pistă și pe Mallory. Ad- 
versarul ei, un băiat înalt pe nume Daniel și-nu-mai-con- 
teazá-cum, zZâmbea cu gura până la urechi când își puse 
masca. Era evident că nu avea nici o idee despre ce îl aștepta. 

Jared îi dădu un ghiont cu umărul lui Simon tocmai 
când fratele lui rontáia de zor un covrigel. 

— O să și-o ia! 

— Mie-mi spui! ráspunse Simon. Vai de capul lui ce il 
așteaptă! 

Când fata sări la atac, codita ei începu să salte de 
colo-colo. Floreta ei îl lovi puternic pe Daniel în piept îna- 
inte ca el să poată para lovitura. Directorul ridică o mână 
și tabla străluci, marcând un punct pentru Mallory si 
făcându-l pe Jared să rânjească mulţumit. 

Mama copiilor stătea acum cu tot corpul aplecat înainte 
de parcă ar fi fost altceva de auzit în afară de zăngănitul la- 
melor subțiri de otel în mereu același ritm de atac — parare — 
ripostă. Daniel se aruncă în faţă disperat, prea necájit ca 
să își mai poată controla avansul. Mallory contraatacă, pre- 
schimbându-și apărarea în atac și înscrise din nou. 

Sora lor îl învinse pe Daniel fără să fi fost atinsă nici 
măcar o dată. Cei doi se salutară ceremonios, iar băiatul, 
de-abia mai putând să respire, își scoase masca de pe fata 
roșie ca racul. Când Mallory își arătă chipul, zâmbea larg și 
ochii îi sclipeau de satisfacţie. 

În drumul ei spre băncile de metal, căpitanul îi dădu fe- 
tei o imbrátisare scurtă si cam neobișnuită. 

Jared nu vedea prea bine, dar ar fi putut să jure că obrajii 
lui Mallory erau acum cu mult mai imbujorati decât atunci 
când ieșise de pe pistă. 

Meciurile continuară, echipa lui Mallory se descurca 
destul de bine, iar când veni rândul Căpitanului să se due- 
leze, Mallory il încurajă zgomotos. 

TONY DiTERLIZzi ἃ HOLLY BLACK 


Din păcate, asta nu-i fu băiatului de nici un ajutor pentru 
că adversarul lui îl învinse la o diferenţă mică de puncte. 

Furișându-se spre locul lui, el trecu pe lângă Mallory 
fără să-i arunce vreo privire și respinse ridicând din umeri 
încercările ei de a-i vorbi. 

Când Mallory se auzi chemată din nou pe pistă, el nici 
măcar nu mai ridică privirea. 

Jared, care urmărea scena de lângă staluri, se încruntă. 
Și apoi se încruntă și mai mult când văzu o fată cu părul 
blond, îmbrăcată în costum alb de scrimă, cotrobăind de 
zor prin geanta surorii lui. 

— Cine e aia? întrebă el arătând-o cu degetul. 

— Habar n-am, încă nu s-a duelat, răspunse ridicând din 
umeri Simon. 

Să fi fost o colegă de-a lui Mallory? Poate că lua doar 
ceva cu împrumut. οἱ totuși, felul cam furișat în care fata 
se oprise lângă geantă exact atunci când nimeni nu se uita 
în direcţia ei îl făcu pe Jared să creadă că avea de gând să 
fure ceva. Dar ce ar fi putut să fure cineva din geanta lui 
Mallory, în afară de ciorapi purtaţi și florete de rezervă?! 

Jared se ridică în picioare. Trebuia să facă ceva. Oare 
chiar nimeni nu băga de seamă ce se petrecea?! 

— Unde te duci? îl întrebă mama lui. 

— La baie, îi veni automat minciuna pe buze, deși mama 
lui avea să îl vadă că de fapt traversa sala de sport îndrep- 
tându-se într-o cu totul altă direcţie. Ar fi vrut să îi poată 

spune adevărul, dar știa că ea ar fi găsit imediat o scuză 
pentru fată, căci gândea numai de bine despre toată lu- 
mea, în afară de el. 

Jared cobori din tribune și, ţinându-se aproape de pe- 
rete, traversă sala spre locul unde fata încă mai răscolea 
prin lucruri. Dar tocmai când Jared se apropia de scaune, 
antrenorul, un bărbat scund și vânos, cu smocuri de peri 
cárunti pe obraji, îi tăie calea. 

— Îmi pare rău, pustiule, nu ai voie să vii aici în timpul 
meciului. 

— Dar fata aia încearcă să fure lucrurile surorii mele! 

— Care fată? întrebă antrenorul uitându-se în jur. 

Când Jared se întoarse ca să i-o arate, își dădu seama 
că fata dispăruse și începu atunci să bâlbâie o explicaţie. 

— Păi, nu ştiu cine este, încă nu s-a duelat. 

— Toţi s-au duelat, puștiule. Cred că ar fi mai bine să te 
întorci la locul tău. 

Jared se întoarse spre trepte, stânjenit, dar apoi îi veni 
o idee. Poate ar fi trebuit totuși să dea o fugă până la baie 
și astfel, la întoarcere, mama lui ar fi avut de pus mai pu- 
tine întrebări. Exact când era gata să treacă de ușile albas- 
tre ale sălii, aruncă o privire îndărăt. Acum Simon era cel 
care răscolea de zor prin geanta lui Mallory. Dar Simon 
era îmbrăcat cu hainele lui! Oricine ar fi putut să creadă 
că acolo era el însuși! Jared își miji ochii, sperând că ceea 
ce vedea avea vreun sens. 

În clipa următoare, o bănuială îngrozitoare i se înfiripă 
în minte. Uitându-se în tribune, el îl văzu pe fratele său 
așezat lângă mama lor si rontáindu-si liniștit covrigeii. 

Oricine ar fi fost ființa aceea, cu siguranţă nu era Simon. 

Chiar nu ştii cine sunt? 

În care gemenii Grace devin tripleti 


τ) ared nu se mai putu mișca de lângă pragul ușii. Au- 
zea și zgomotul scos de florete, și uralele, dar 
toate păreau să ajungă până la el de foarte departe. Nu 
putea decât să privească îngrozit cum antrenorul se certa 
cu copia lui! Omul se înroșise la faţă și câţiva dintre jucă- 
tori aruncară spre dublura lui Jared priviri mirate. 

— Grozav! se strâmbă Jared. Cum avea să poată explica 
el toate astea?! 

Antrenorul arătă cu mâna spre ușile mari ale sălii de 
sport și băiatul îl văzu pe Jared cel Neadevărat că se în- 
drepta spre ușile batante și spre el! În timp ce acesta se 
apropia, Jared văzu cum fata i se strâmba tot mai mult 
într-un rânjet, iar asta îl făcu să isi inclesteze pumnii. 

Jared cel Neadevărat trecu pe lângă el fără măcar să ii 
arunce vreo privire și împinse ușile în lături. Jared ar fi 

dat orice să găsească un mod de a-i șterge zâmbetul acela 
de pe faţă și ieși pe urmele lui pe un coridor mărginit 
de dulapuri. 

— Cine esti? îl întrebă Jared. Si ce vrei de la mine? 

Copia sa se întoarse să îl înfrunte și ceva din privirea 
lui îl făcu pe Jared să simtă că îl trec fiori reci din crestet 
până în tălpi. 

— Chiar nu mă cunoști? Nu sunt oare tu însuţi? îl în- 
trebă acesta, strâmbându-și gura batjocoritor. 

Era o senzaţie foarte bizară să îl vadă cum se mișcă și 
cum vorbește. Nu era deloc ca atunci când îl privea pe 
Simon, cu părul lui pieptănat cu grijă 
și cu o urmă de pastă de dinţi pe 
buza de sus. Si nu era nici el 
insusi, párul era mai rávásit, 

ochii erau mai intunecati si 
cumva... diferiţi. Jared cel 

Neadevărat făcu un pas 

spre el, iar Jared dădu îna- 

poi, incercánd disperat 

sá isi dea seama cum 

s-ar fi putut apára de cre- 
atura aceea. Brusc, isi aduse 
aminte de briceagul pe care 
îl avea în buzunarul pantalo- 
nilor. Spiridușii urau tot ce era 

de fier, iar oţelul era fier măcar în parte. El deschise una 
dintre lame. 

— De ce nu ne lăsaţi odată în pace pe toti? 

Creatura își lăsă capul pe spate și izbucni în râs. 

— Nu o să poţi scăpa niciodată de tine însuţi! 

— Taci din gură! Tu nu ești eu! strigă Jared îndreptând 
cuțitul spre dublura lui. 

— Pune deoparte jucăria aia, îi spuse Jared cel Neadevá- 
rat cu o voce joasă și răgușită. 

— Nu știu cine ești sau cine te-a trimis, dar pun pariu că 
știu ce cauti, îi spuse Jared. Ai venit după Ghid. Ei bine, nu 
ai să pui niciodată mâna pe el! 

Rânjetul creaturii se schimbă în ceva ce nu mai era to- 
tuși un zâmbet și apoi se trase înapoi de parcă ceva l-ar fi 
înfricoșat dintr-odată. Jared privi uimit cum trupul lui 
Jared cel Neadevărat se micșorează, cum părul lui intune- 
cat devine blond ca nisipul și cum ochii lui, acum albaștri, 
se măresc de groază. 

Înainte ca Jared să poată pricepe ce se întâmpla, auzi în 
spatele lui o voce de femeie: 

— Ce se petrece aici? Lasă cuțitul jos imediat! 

Directoarea adjunctă a școlii se apropie în grabă și îl 
apucă pe Jared de încheietură. Briceagul căzu pe pardo- 
seală și Jared rămase cu privirea pironită pe tăiș, în timp ce 
băiatul cu părul blond se îndepărta în fugă pe coridor, de 

unde se mai auzirá o vreme suspinele lui care aduceau 
grozav de bine cu niște hohote de râs. 

— Nu îmi vine să cred că ţi-ai adus briceagul la școală, îi 
sopti Simon lui Jared în timp ce stăteau așezați unul lângă 
celălalt în fata biroului directoarei adjuncte. 

Jared îi aruncă o privire ascuţită. Doar explicase de mai 
multe ori — chiar și celor de la poliție! — că nu făcuse decât 
să îi arate băiatului acela cuțitul. Problema era că ei nu re- 
ușiseră să îl găsească pe băiat ca să îi confirme povestea. 

Apoi, directoarea îi ceruse lui Jared să aștepte afară. 
Mama lor stătea deja de o bună bucată de vreme în biroul 
ei, dar băiatul nu auzea nimic din ce se vorbea înăuntru. 

— Tu ce fel de creatură crezi că era? îl întrebă Simon. 

— Habar n-am. Dacă aș fi avut cartea, am fi putut căuta 
în ea, răspunse Jared ridicând din umeri. 

— Nu iti aduci aminte de nimic care să își poată schimba 
forma în felul ăsta? 

— Nu, nu știu ce poate să fie, răspunse Jared, începând 
să își frece obrajii cu palmele. 

— Uite, eu i-am spus deja mamei că nu a fost vina ta. Tu 
va trebui doar să îi explici ce s-a întâmplat. 

— Da, pufni Jared, de parcă aș putea să fac așa ceva! 

— Mă gândesc că aș putea să-i spun că băiatul ăla furase 
ceva din geanta lui Mallory. 

Când văzu cá Jared nu răspunde, Simon încercă altceva: 

— Sau să-i zic că, de fapt, eu am sărit la el, doar ne schim- 
băm tricourile și restul și gata! 

Dar Jared nu făcu decât să clatine din cap. 

Într-un târziu, mama lor ieși din biroul directoarei, cu 
o expresie de oboseală întipărită pe chip. 

— lartă-mă, îi spuse Jared. 

Dar tonul calm al vocii ei î luă prin surprindere: 

— Nu vreau să vorbesc despre asta, Jared. Luati-o pe 
sora voastră și haideţi să mergem acasă. 

Jared dădu din cap și se luă după Simon, uitându-se în 
urmă exact la timp ca să o vadă pe mama lor prăbușin- 
du-se pe banca de pe care el tocmai se ridicase. Oare ce-i 
trecea prin cap? De ce nu striga la el? Se trezi dorindu-și 
să o vadă furioasă, cel puţin asta ar fi fost de înţeles. Tris- 
tetea ei tăcută era cu mult mai înfricoșătoare. De parcă 
nici nu S-ar fi așteptat la altceva de la el. 

Simon si Jared merserá prin toată școala, oprindu-se să 
îi întrebe pe cei din echipa de scrimă dacă nu cumva o vă- 
zuseră pe Mallory. Dar nici unul nu știa ceva de ea. Îl 
opriră chiar și pe Chris Căpitanul, care păru cam încurcat 
când îi auzi întrebând de ea, dar clătină apoi din cap în 
semn că nu o văzuse. 

Sala de sport era acum pustie și singurul sunet care se 
auzea era ecoul pașilor lor pe podeaua de lemn lustruită 
cu nădejde. Covorul negru fusese strâns și tot ce se folo- 
sise la partidele de scrimă, dat deoparte. 

Până la urmă, o fată cu părul lung și șaten le spuse că o 
văzuse pe Mallory plângând în toaleta fetelor. 

— Mallory plângea? Păi de ce, doar a câștigat, spuse 
Simon neincrezátor. 

Fata ridică din umeri. 

— Am întrebat-o ce-i cu ea, dar mi-a spus că nu are nimic. 

— Tu chiar crezi cá era Mal? il întrebă Simon pe când se 
îndreptau spre toalete. 

— Adică ce, tu crezi că a luat cineva înfățișarea ei? De 
ce ar lua un spiriduș înfățișarea lui Mallory ca apoi să 
plângă la toaletă? 

— Habar n-am, răspunse Simon, dar să știi că si eu aș 
plânge, dacă ar trebui să mă transform în Mallory. 

Jared izbucni în râs. 

— Deci vrei să intri să vezi dacă e acolo? 

— Nu, eu nu intru la toaleta fetelor, dădu Simon înapoi. 
În plus, ai deja atâtea probleme, încât una în plus nici nu 
mai contează. 

— Ba contează, oftă Jared. El împinse usa și intră. Se- 
măna uimitor de bine cu toaleta băieților, nu lipseau de- 
cât pisoarele. 

— Mallory? strigă el. Nici un răspuns. Aruncă o privire 
pe sub uși, dar nu văzu nici un picior. Împinse cu prudenţă 
una dintre uși. Cu toate că nu era nimeni înăuntru, el se 
simţea cam ciudat, nervos și jenat. 

După încă o secundă ieși iute înapoi pe coridor. 

— Nu e acolo? întrebă Simon. 

— Nu, nu-i nimeni înăuntru, răspunse Jared aruncând o 
privire de-a lungul șirului de vestiare și sperând din toată 
inima că nu văzuse nimeni de unde tocmai ieșise. 

— Poate că s-a dus la biroul directoarei să ne caute, 
zise Simon. Pe aici nu e nici urmă de Mallory. 

| se strânse stomacul de groază. După ce directoa- 
rea-adjunctă îl surprinsese cu cuțitul, el nu mai avusese 
timp să se gândească la altceva în afară de buclucul în 
care intrase. 

Dar, cu toate acestea, creatura aceea probabil că încă 
mai bântuia prin școală! Îi veni de îndată în minte felul 
cum o văzuse scotocind prin geanta lui Mallory în timpul 
meciului. 

— Dar dacă a ieșit afară? întrebă Jared, sperând că ei ar 
fi putut totuși să o găsească înaintea creaturii aceleia. 
Cine știe, poate că s-a dus să vadă dacă nu cumva ο aș- 
teptăm la mașină. 

— Da, hai să aruncăm o privire, ridică din umeri Simon. 
Jared știa că fratele lui nu prea era convins de acea posibi- 
litate, dar se îndreptară oricum spre ieșire. 

Se însera și cerul căpătase deja nuanţe de purpură si de 
auriu. În lumina tot mai slabă, ei trecură pe lângă mașina 
lor spre terenul de baseball. 

— Nu o văd, spuse Simon. 

Jared îl aprobă clătinând din cap, simțind cum stoma- 
cul îi freamătă de nervozitate. „Unde să fie?" se întrebă 
în sinea lui. 

— Hei, făcu Simon deodată. Ce-i asta? Mai făcu câţiva 
pași și se aplecă să ridice ceva care sclipea în iarbă. 

— E medalia lui Mallory de la concurs și... ia te uită! 

Pe iarbă, în jurul medaliei, erau așezate în cerc câteva 
pietre. Jared se lăsă în genunchi lângă cea mai mare din- 
tre ele. Săpat adânc în ea se putea citi un singur cuvânt: 
RĂSCUMPĂRARE. 

— Pietrele astea, observă Simon, seamănă cu cele din 
carieră. 

Surprins, Jared ridică privirea spre el. 

— Îţi amintesti de harta pe care am găsit-o în bibliotecă? 
Acolo scria că în carieră trăiesc pitici, dar nu cred că pot 
să își schimbe înfățișarea în felul ăsta. 

— Poate că totuși Mallory este în școală cu mama, 
poate că e în birou și ne așteaptă acolo. 

Jared își dorea din răsputeri să îl creadă. 

— Şi atunci ce caută medalia ei aici? 

— Poate că i-a scăpat sau poate că ne întinde cineva 
o cursă. Simon se întoarse și porni înapoi spre școală. 
Haide, îi spuse el fratelui său. Hai să intrăm și să vedem 
dacă nu cumva e cu mama. 

Jared îl aprobă și porni pe urmele lui. 

Când intrară din nou în școală, o găsiră pe mama lor 
vorbind la telefonul mobil. Stătea cu spatele la ei și era 
singură. 

Deși vorbea cu voce joasă, cuvintele ei ajungeau cu 
ușurință până la locul în care se opriseră cei doi frati. 

— Da, și eu am crezut că lucrurile merg spre bine. Dar 
știi, Jared nu a fost de acord să ne mutăm aici. În plus, și 
nu o să îţi vină să crezi... Mallory și Simon tin cu el si îi 
iau apărarea! 

Jared încremeni, temându-se de ceea ce avea să audă si 
incapabil să facă ceva pentru a o împiedica să continue. 

— Nu, nu, Simon și Mallory nici măcar nu recunosc că 
el ar fi făcut vreunul dintre lucrurile alea. οἱ apoi, îmi as- 
cund ceva, îmi dau seama din felul în care tac atunci când 
intră într-o cameră, din felul cum își tin partea unul altuia, 
în primul rând lui Jared. Ar fi trebuit să îl auzi pe Simon 
cum căuta scuze pentru fratele lui, care îi ameninţa cu un 
cuţit pe băiatul ăla. Aici ea se opri, suspină înfundat și în- 
cepu să plângă. 

— Nu știu dacă mai pot să mă descurc cu el... Este atât 
de furios, Richard, poate că ar fi o idee bună să stea o 
vreme cu tine... 

„Tati, vorbea cu tati!“ 

— Hai să mergem, Mallory nu-i aici, îl inghionti Simon. 

Jared se întoarse năucit și ieși împreună cu fratele său. 
l-ar fi fost greu să explice cum se simţea în clipa aceea, 
poate, da... cumva... pustiit. 

TOR TRECE CASA, DECI SCHIMBĂ CHEIA. 


Capitolul al Treilea 


În care Simon dezleagă 
O ghicitoare 


-᾿ S i acum ce ne facem? îl întrebă Simon în timp 
ce mergeau alături pe coridor. 

— Au Pus mâna pe ea, șopti Jared. Trebuia să își scoată 
din minte ceea ce tocmai auzise, să își scoată din minte to- 
tul, în afară de Mallory. Vor să ne-o dea înapoi în schimbul 
Ghidului. 

— Bine, dar nici măcar nu-l mai avem! 

— Sst! făcu Jared. Tocmai îi venise o idee, dar nu voia să 
O spună așa, cu voce tare. Hai să mergem! 

Jared se îndreptă spre vestiarul lui și scoase din geanta 
de gimnastică un prosop, alese un manual de Matematici 
Avansate — pentru că era cam de aceeași mărime cu ghidul — 
și-l înveli în prosop. 

— Ce faci? 

— Ţine, sopti el, împingând pachetul spre Simon, după 
care își luă rucsacul din vestiar. 

— Dacă Thimbletack a reușit să ne păcălească cu șme- 
cheria asta, poate că o să reușim și noi să-l păcălim pe cel 
care a răpit-o pe Mallory. 

Simon aprobă de îndată: 

— Bine. Mi se pare că mama are o lanternă în mașină. 


κ 


Cei doi se cátárará pe un gard, făcut din ochiuri de 
lanţ, de la marginea terenului școlii și traversară șoseaua. 
Cealaltă latură a drumului era împânzită de buruieni. Nu 
le era deloc ușor să își croiască drum prin întuneric, căci 
lanterna abia dacă scotea o rază palidă de lumină. 

Cei doi frati începură să se catere pe o movilă mare de 
pietre, unele acoperite cu mușchi alunecos, altele sparte 
în bucăţi. În timp ce înaintau, Jared nu putea să-și ia gândul 
de la ceea ce tocmai auzise. Îi trecură prin cap toate lu- 
crurile groaznice pe care mama lui le gândea despre el și 
lucrurile și mai groaznice pe care avea să le creadă acum, 
că dispăruse. 

Nici nu mai avea vreo importanţă ce făcuse, pur și sim- 
plu se afunda tot mai mult în bucluc. Dacă avea să fie ex- 
matriculat? Dacă îl trimitea să locuiască cu tatăl lui, care 
nici măcar nu-l voia prin preajmă? 

— Jared, ia te uită, îi spuse Simon. Ajunseserá la intrarea 
în vechea carieră. 

Piatra fusese extrasă din mină în blocuri neregulate, 
iar acum stânci cu margini ascuţite ieșeau în relief ici și 
colo ca niște praguri, de-a lungul celor cam zece metri de 
povârniș care duceau la fundul stâncos al văioagei de de- 
desubt. De-a lungul pereţilor, din dungi groase de noroi 
creștea iarbă în smocuri mărunte. Șoseaua trecea pe dea- 
supra carierei, susținută de un pod solid de piatră. 

— E cam ciudat că au scos piatră de aici, nu-i așa? întrebă 
Simon, adică, vreau să zic, nu sunt decât simple pietre. 

— Se poate totuși să fie granit, continuă el când văzu 
că Jared nu-i răspunde, și își strânse mai bine pe el ja- 
cheta subţire. 

Jared își îndreptă lanterna de-a lungul pereţilor, prin- 
zând în raza de lumină pete ca de rugină și altele, aurii. Nu 
avea habar ce fel de piatră ar fi putut să fie aceea. 

— Păi, acum ce facem, începem să coborâm? întrebă 
Simon nedumerit. 

— Nu știu, de ce nu-mi spui tu, dacă tot știi așa de multe, 
îl repezi Jared. 

— Am putea... începu Simon, dar apoi șovăi, făcându-l 
pe Jared să se simtă vinovat. 

— Hai să încercăm să coborâm, propuse Jared arătând 
cu degetul. Putem să sărim până pe stânca de acolo și apoi 
să sărim pe alta de sub ea. 

Dar e un drum cam lung până jos... 

— Dar e un drum cam lung până jos, ar trebui să găsim 
ο frânghie ca să coborâm pe ea sau ceva asemănător... 

— Nu avem timp pentru așa ceva, răspunse Jared. Hai, 
ţine lanterna. 

Vârând cilindrul de metal în mâna fratelui său geamăn, 
Jared se așeză pe marginea povârnișului. Acum, când se 
uită în jos, fără lanternă, nu văzu decât beznă de nepă- 
truns. Trăgând adânc aer în piept, își dădu drumul să cadă 
până pe o stâncă ieșită în afară pe care nici măcar nu o ve- 
dea. Întorcându-se, se ridică în picioare. Lumina lanternei 
îi străluci în ochi, orbindu-l. Se împiedică și căzu. 

— Ești bine? îi strigă Simon. 

Jared își adumbri fata și încercă să își păstreze calmul. 

— Mda, haide, e rândul tău. 

El auzi huruitul pietrișului care cădea peste el în timp 
ce Simon se așeza la rândul lui pe marginea povârnișului. 
Jared se dădu repede la o parte și, cu un icnet, Simon ate- 
riză greoi lângă el. 

Exact atunci Simon scăpă din mână lanterna care se 
prăbuși în întuneric, se izbi cu zgomot de fundul văioagei, 
se rostogoli o dată și apoi rămase nemișcată, luminând o 
fâșie îngustă de iarbă și pietriș. 

— Cum poti să fii atât de prost?! rácni Jared care sim- 
tea cum furia creștea tot mai mult în el. De ce nu mi-ai 
aruncat-o mie? Cum o să mai coborâm acum în întuneric? 

Dacă Mallory este în pericol? Dacă o să moară pentru că 


tu ești un tâmpit? 


Simon ridică privirea spre el și ochii îi sclipiră, plini de 
lacrimi, dar și Jared era la fel de uluit ca și fratele său. 

— Simon, nu am vrut să spun asta, zise el repede. Fra- 
tele său dădu din cap și se uită în altă parte. Cred că mai 
este o stâncă ieșită în afară acolo, vezi forma aia? Dar 
Simon nu-i răspunse. Cobor eu primul, spuse Jared. Res- 
piră adânc și se aruncă în întuneric. Căzu greu ca un pie- 
troi pe un al doilea prag, probabil că fusese mai jos decât 
calculase el. Răsuflarea îi era întretăiată, iar palmele și ge- 
nunchii parcă îi luaseră foc. Făcu un efort și se ridică încet. 
Pantalonii i se rupseseră la unul din genunchi, iar la mână 
avea o tăietură care sângera. Dar din locul unde ajunsese 
mai avea de făcut doar un mic salt ca să ajungă pe fundul 
carierei. 

— Jared? se auzi slab vocea lui Simon din locul unde ră- 
măsese, pe o stâncă de deasupra. 

— Sunt aici, strigă Jared. Nu te mișca. O să iau lanterna. 

El se târî și înșfăcă lanterna, apoi o întoarse spre 
fratele lui căutând din priviri margini de stânci pe care 
acesta ar fi putu să sară sau nișe de care să se agate. 
Încet-încet Simon se lăsă în jos, agátándu-se de bolovani. 
Dar în vreme ce îl aștepta, Jared auzi ecoul unor sunete 
care se repetau, ca un zángánit îndepărtat, și un bubuit 
care păreau să vină în același timp de pretutindeni și 
de nicăieri. 

Îndreptând lanterna de jur împrejur prin carieră văzu 
mai multe pietre purtând urme slabe de burghiu. Acum se 

întreba cum aveau să mai iasă ei vreodată de acolo. Dar 
înainte să aibă timp să se mai îngrijoreze, raza de lumină 
căzu peste o lespede de piatră de pe peretele carierei. 
Când lumina trecu peste ea, mai multe petice de mușchi 
străluciră slab. 

— Sunt bioluminiscente, observă Simon. 

— Ce-i aia? făcu Jared apropiindu-se cu un pas. 

— Atunci când ceva produce lumină proprie. 

În lumina slabă, Jared văzu că o piatră dreptunghiulară 
de sub cea cu mușchi fusese gravată cu un model de scobi- 
turi care se întrepătrundeau. Privind spre centrul pietrei, 
putu distinge marginile literelor tăiate în piatră și îndreptă 
lanterna spre ele. 


TOR DECI TRECE CASA. 


— Pare să fie o ghicitoare, își dădu cu părerea Jared. 

— Dar nu are nici un sens, zise Simon. 

— Cui îi pasă dacă are sens sau nu!? Întrebarea e cum 
o dezlegăm? 

Nu aveau acum timp de pierdut pe acolo. Acum aproape 
intraseră, aproape că ajunseseră la Mallory. 

— Tu ai mai dezlegat o ghicitoare acasă, spuse Simon 
așezându-se cu spatele spre fratele său, așa că nu ai decât 
să o dezlegi și pe asta. 

Jared trase adânc aer în piept. 

— Uite, îmi pare foarte rău pentru ce am zis mai de- 
vreme. Trebuie să mă ajuţi, spuse Jared pe un ton rugător. 
Toată lumea știe că tu ești mai deștept decât mine. 

Simon oftă. 

— Nici eu nu înţeleg ghicitoarea. Tor poate să fie un 
nume de persoană, nu-i așa? lar casa poate să fie locul 
unde ajungem dacă dezlegăm ghicitoarea. Dar nu înţeleg 
restul... 

Jared privi cuvintele din nou. Nu se putea concentra. 
Cine era Tor și despre ce casă era vorba? 

Poate că ar fi trebuit să aibă o cheie ca să intre? Oare 
ghidul spunea ceva despre case și chei? Ce mult și-ar fi do- 
rit să fii avut cartea cu el... 

— Hei, ia stai, spuse Simon întorcându-se spre el si ridi- 
cându-se în picioare. Dă-mi lanterna. 

Jared i-o dădu și-l privi pe Simon care scria mesajul cu 
degetul în stratul subţire de praf. Apoi începu să șteargă 
anumite cuvinte și să le scrie deasupra în locuri diferite. 


BAICH IMRE... 


— Ce faci? întrebă Jared lăsându-se în genunchi lângă 
fratele lui. 

— Cred că trebuie să reașezăm literele altfel pentru a 
găsi rezolvarea. Cam așa cum sunt cuvintele încrucișate 
pe care le rezolvă mama. Simon mai scrise încă o frază 
în praf. 


СІОСАМІТІ DE TREI ORI SĂ VI SE DESCHIDĂ. 
— Uau, făcu Jared. Nu-i venea să creadă că Simon își dă- 
duse seama despre ce era vorba, lui nu i-ar fi trecut prin 


cap niciodată cum să rezolve ghicitoarea aceea. 

— A fost simplu, surâse Simon, îndreptându-se spre 
poartă și ciocănind cu putere de trei ori în suprafaţa dură. 

— Exact atunci pământul se desfăcu sub ei și cei doi fraţi 
căzură în crăpătura care se căscase sub picioarele lor. 

Ce avem noi aici? Prizonieri! 


Capitolul al Palrulea 


În care gemenii descoperă un copac 
fără pereche 


áietii se prăbușiră într-o reţea împletită din fire 

de metal. Icnind si cârtind, Jared încercă să se ri- 
dice, dar nu izbuti să pună piciorul jos. Încetă dintr-odată 
să se mai zbată când fratele său îi dădu o lovitură de cot 
peste ureche. 

— Simon, oprește-te! la te uită! 

Licheni luminoși acopereau pereţii în smocuri, ilumi- 
nand chipurile a trei omuleti cu pielea de culoare brună. 
Veșmintele le erau modeste, croite din ţesături aspre, dar 
brátárile meșteșugit lucrate, în formă de șarpe, erau atât 
de complicate, încât parcă se încolăceau în jurul braţelor 
subtirele ale omuletilor. Gulerele le erau împletite cu fire 
de aur atât de delicate, încât păreau raze de soare, iar 

inelele cu giuvaiere pe care le purtau faceau sã le scli- 
pească degetele murdare de pământ. 

— Ce avem noi aici? Prizonieri! spuse unul dintre ei cu 
un glăscior ascuţit. Hm, arareori avem aici un prizonier 
viu! 

— Pitici! îi șopti Jared fratelui său. 

— Nu prea seamănă cu piticii Albei-ca-Zăpada, îi răs- 
punse Simon tot în șoaptă. 

Cel de-al doilea pitic frecă între degete câteva suvite din 

părul lui Jared si se întoarse către cel care 
tocmai vorbise. 

— Nu-s prea de soi, nu vi se 
pare? Părul lor negru nu lucește 
defel si e din cale-afară de obis- 
nuit. Pielea nu le este nici fină 
si nici albă ca marmura. Îi gà- 

sesc cam prost alcátuiti. Sunt 
sigur cà noi am fi putut face 
o treabă cu mult mai bună! 
Jared se încruntă căci nu 
Jae prea pricepea ce voia să 
spună piticul și regretă din 
toată inima că nu avea Ghidul 
la îndemână. 
Îşi amintea doar că citise că pi- 
ticii erau niște meșteșugari neintrecuti 

și că fierul care-i rănea pe ceilalți spiriduși lor nu le făcea 
nici un rău. Îi trecu prin cap că, și dacă nu i-ar fi fost con- 
fiscat, briceagul lui nu i-ar fi fost aici de nici un ajutor. 

— Am venit după sora noastră, spuse Jared. Vrem să fa- 
cem schimbul. 

Unul dintre pitici începu să râdă pe infundate, dar Jared 
nu-și putea da seama care dintre ei. Cu un scártáit, un alt 
pitic împinse o cușcă argintie sub rețeaua în care cei doi 
băieţi erau prizonieri. 

— Korting ne-a spus că veti veni si este foarte nerăbdă- 
tor să vă întâlnească. 

— El e regele piticilor sau... mă rog, ceva asemănător? 
întrebă Simon. 

Dar piticii nu-i răspunseră. Unul dintre ei trase de un 
mâner sculptat, rețeaua se desfăcu și cei doi băieţi căzură 
în cușcă cu o bufnitură. Din nou, Jared simţi in palme si în 
genunchi o durere ascuţită, și băiatul dădu o lovitură cu 
pumnul în podeaua de metal a cuștii. 

Gemenii rămaseră tácuti câtă vreme cusca fu împinsă 
prin cavernele unde se simţea un curent rece și unde pe- 
retii erau plini de umezeală. Auzeau limpede sunetul cio- 
canelor, tot mai tare și mai clar acum că erau sub pământ, 
și vâjâitul a ceva ce părea a fi o vâlvătaie mare. 

Undeva în semiîntunericul de deasupra capetelor lor, 
sclipiri palide lăsau să se ghicească vârfurile unor stalactite 
înalte, atârnând deasupra lor ca o pădure de turturi. 

Cei doi băieţi fură împinși apoi într-o grotă în care pe- 
retii erau acoperiţi cu lilieci care se întreceau parcă să 
scoată tipete ascuţite. Podeaua era întunecată și umedă de 
la excrementele lor. Jared încercă să își rețină o tresărire. 
Cu cât intrau mai adânc, cu atât frigul devenea mai aspru. 
Din când în când, Jared întrezărea umbre ce se strecurau 
prin întuneric și auzea ciocănituri slabe în pereți. 

Pe când înaintau printr-un tunel îngust, pe lângă co- 
loane de pe care se scurgeau picături de apă, Jared trase 
adânc în piept aerul umed și plăcut după duhoarea intepá- 
toare din încăperea cu lilieci. 

Următoarea cavernă părea să fie plină ochi cu gră- 
mezi prăfuite de obiecte făcute din fier: un șobolan auriu 
cu ochi de safir ţâșni dintr-un роса! de malahit și îi privi 

cu luare-aminte cum treceau prin fata lui. Un iepure de 
argint stătea alături și o cheie i se răsucea undeva la gât în 
vreme ce un singur boboc al unui crin de platină se des- 
chise, apoi se închise și se deschise din nou. Simon aruncă 
priviri pline de jind spre șobolanul de metal. 

Apoi cei doi fraţi fură duși într-o peșteră mare unde vă- 
zura câţiva pitici care sculptau statui de-ale semenilor lor în 
pereţii de granit. Strălucirea neașteptată a luminii de acolo îl 
izbi pe Jared dar, în timp ce trecea prin dreptul piticilor, i se 
păru că vede cum braţul uneia dintre sculpturi se mișca. 

De acolo ei pătrunseră într-un loc unde, chiar sub pă- 
mânt, creștea un copac uriaș. Trunchiul său gros se ridica 
drept în sus și se pierdea în umbre, iar ramurile formau o 
boltă deasă deasupra lor. Aerul era plin de trilul metalic al 
unor păsări. 

— Nu poate să fie un copac adevărat, spuse Simon. 
Doar aici nu pătrunde lumina soarelui și fără lumină nu se 
produce fotosinteza. 

Jared aruncă spre trunchi o privire cercetătoare. 

— E făcut din metal, zise el, 
observând că frunzele erau 
toate din argint bătut. 

Undeva sus în copac o 
pasăre de alamă fâlfâi din 
aripile ei mecanice și privi în jos 
spre ei cu o privire rece. 

Priviţi, muritorilor, o frumuseţe care nicicând 
nu se va veșteji! 

— Cel dintâi copac făcut din fier! rosti cu mândrie unul 
dintre pitici. Priviţi, muritorilor, o frumuseţe care nicicând 
nu se va vesteji! 

Jared ridică ochii spre copac, uluit de felul cum metalul 
fusese forjat ca să ia forma unei scoarte groase, a unor ra- 
muri subțiri sau a unor frunze mai delicate decât un filigran. 
Fiecare frunză de argint era unică, vârstată cu vinișoare și 
curbată întocmai ca orice frunză din natură. 

— De ce ne spui muritori? întrebă Jared. 

— Nu-ţi înţelegi nici propria limbă? îl întrebă pufnind un 
pitic. ,, Muritor'" este cineva care este sortit morții. Cum 
altfel v-am putea spune? Doar cei din stirpea voastră se 
ofilesc cât ai clipi. 

ΕΙ se aplecă mai aproape de zăbrelele cuștii și clipi din ochi. 

Mai multe coridoare se deschideau din cavernă, dar 
erau prea întunecate pentru ca Jared să poată distinge ce 
se afla acolo. Cușca lor fu împinsă spre un coridor larg și 
plin de coloane ce dădea într-o încăpere mai mică. 

Pe un tron cioplit într-o stalactită enormă ședea o altă 
creatură cu pielea cenușie, aceasta avea însă o barbă 
mare și neagră. 

Ochii lui străluceau ca niște nestemate verzi. Un câine 
de fier stătea întins pe un covor din piele de capră în fata 
tronului, iar coastele câinelui se ridicau și se lăsau în jos cu 
un zumzet mecanic de parcă ar fi dormit de-adevăratelea. 
Pe spinarea lui se vedea o cheie care se răsucea încetișor. 

În jurul tronului mai erau si alti pitici, toti tàcuti. 

— Stăpâne Korting, rosti unul dintre ei, s-a întâmplat în- 
tocmai cum aţi spus. Au venit în căutarea surorii lor. 

Korting se ridică în picioare. 

— Mulgarath mi-a spus că veţi veni. Ce norocoși sunteţi 
că vă aflaţi aici, ce onoare vi se face, să fiti martori la înce- 
putul sfârșitului domniei oamenilor! 

— Mă rog, mă rog, făcu Jared. Mai bine spune-mi unde 
este Mallory? 

Korting se încruntă. 

— Aduceti-o! spuse el, și mai multi pitici se făcură pe 
dată nevăzuţi. 

— Ati face bine să vă cumpăniţi cuvintele. Mulgarath 
va conduce lumea în curând, iar noi, loialii lui servitori, 
îi vom Sta alături. El va pustii pământul pentru ca noi să 
construim o pădure nouă și victorioasă numai cu copaci 
din fier. Noi vom reconstrui lumea din argint și alamă, 
și fier! 

— Dar nu are nici un rost... ce o să mai mâncaţi? Ce o 
să respirati, dacă nu vor mai exista plante care să producă 
oxigen? întrebă Simon și se târî spre ei de-a bușilea din 
fundul cuștii unde stătuse până atunci. 

Jared îi zàmbi lui Simon. 

Uneori nu era chiar asa de ráu sà aibá drept frate gea- 
màn un „știe-tot'. 

Korting se intunecá si mai mult. 

— Negi cumva qà noi, piticii, suntem cei mai mari mes- 
tesugari pe care i-ai cunoscut vreodată? Trebuie doar să 
arunci o privire câinelui meu de vânătoare ca să te con- 
vingi de măiestria noastră! Corpul lui argintiu este mai mi- 
nunat decât orice blană, el aleargă mai iute decât orice 
câine, nu are nevoie de hrană și unde mai puneţi că nici nu 
are purici! 

Korting înghionti câinele cu piciorul, acesta se întoarse 
pe o parte și-și întinse labele înainte să își reia somnul în 
hârâit de motorașe. 

— Eu cred că altceva voia să spună Simon, începu Jared, 
dar se văzu întrerupt de șase pitici care intrară în încăpere 
purtând pe umeri o cutie lungă de cristal. 

— Mallory! Jared se holbă simțind cum i se strânge sto- 
macul, cutia aducea înspăimântător de mult cu un sicriu! 

— Ce aţi făcut cu sora noastră? le ceru socoteală Simon, 
mai palid ca hârtia. Doar nu e moartă, nu-i asa? 


COPACUL DE FIER 


— E exact pe dos, spuse stăpânul piticilor cu un zâmbet. 
Ea nu are să moară niciodată! Uitaţi-vă mai îndeaproape! 

Piticii așezară cutia de sticlă pe un stativ sculptat, chiar 
în fata custii in care erau închiși Jared si Simon. 

Pletele lui Mallory fuseserá adunate si impletite intr-o 
cositá lungă care serpuia ре lângă 
fata ei albá ca de ceará, iar pe аа 
frunte îi asezaserá о diademă | 
din frunze de metal. Buzele si 
obrajii îi erau colorati cu roșu 
de parcă ar fi fost o păpușă, 
și mâinile ei strângeau mâ- 
nerul unei spade argintii. 

Era înveșmântată într-o rochie albă din dantelă fină si 
avea ochii închiși. Lui Jared i se făcu teamă gândindu-se că 
s-ar fi putut ca ochii ei să fie din sticlă! 

— Ce aţi făcut cu ea? întrebă Simon. Acum nu mai sea- 
mănă deloc cu Mallory! 

— Frumuseţea și tinereţea ei nu se vor veșteji niciodată, 
spuse Korting. Dacă ar ieși din această cutie, blestemul 
îmbătrânirii, al decăderii și al morţii ar cădea din nou asu- 
pra ei, acest blestem aruncat asupra tuturor muritorilor. 

— Sunt sigur că Mallory ar prefera să fie blestemată! cu- 
teză să spună Jared. 

Dar lordul piticilor pufni. 

— Mă rog, asta vă privește! Ce aveți să îmi dati în schimbul ei? 

Jared își băgă mâna în rucsac și scoase de acolo cartea 
înfășurată în prosop. 

— Ghidul lui Arthur Spiderwick. 

Simti o împunsătură de vinovăţie că trebuia să îi mintă, 
dar își spuse că era pentru o cauză bună. 

Korting începuse deja să își frece mâinile de mulţumire. 

— Excelent, excelent, exact cum anticipasem! Dă-ne 
cartea! 

— Și o să ne daţi sora înapoi? 

— Bineînţeles, va fi a voastră. 

Jared îi întinse falsul ghid, și unul dintre pitici i-l smulse 
printre gratiile custii. Stăpânul piticilor пісі nu se osteni să 
îi arunce vreo privire. 

— Duceti această frumoasă cușcă în camera comorilor 
și așezați lângă ea și cutia de cristal. 

— Се?! făcu Jared. Dar ai fost de acord să facem târgul! 

— Am fâcut deja târgul, spuse Korting cu un râs fornăit. 
Voi aţi negociat pentru sora voastră, dar nu și pentru eli- 
berarea voastră. 

— Nu! Nu poti să faci asta! strigă Jared lovind cu pumnii 
în zăbrele, dar asta nu-i împiedică pe pitici să-i împingă, cu 
tot cu temnita lor mișcătoare, într-un coridor întunecat. 
Nici nu îl mai putea privi pe Simon. După cât se răstise la 
fratele lui, acum se dovedea că el era cel care nu fusese 
destul de deștept. Se simţi dintr-odată sleit de oboseală, 
mic și neputincios. Nu era decât un puști! Cum de putuse 
să creadă că va găsi de unul singur o soluţie pentru a ieși 
din situația asta? 

âncare! 


Va trebui să ne dai de m 


Capitolul al Cincilea 


În care Jared gi Simon o trezesc 
pe frumoasa adormită 


τ) ared abia dacă mai dădu vreo atenţie drumului pe 
care îl parcurgeau spre încăperea comorilor. Își ti- 
nea ochii închiși, căci simţea cum lacrimile fierbinţi sunt 
gata-gata să i se rostogolească pe obraji. 

— Am ajuns, spuse piticul care îi adusese până acolo. 
Barba îi era albă, și la cingătoare avea prins un inel pe care 
zángáneau mai multe chei. 

El se întoarse către grupul care ducea cutia de sticlă în 
care se afla Mallory. 

— Asezati-o aici, jos. 

Camera comorilor era luminată de o singură lampă, 
dar movilele de aur reflectau lumina, așa că nu era atât de 
întuneric cum ar fi fost de așteptat. Un păun argintiu, си 
coada împodobită cu pietre de lapislazuli și coral încercă 

să apuce în cioc un soricel de alamă care stătea pe capacul 
unui vas, cu un aer mai degrabă plictisit decât răuvoitor. 

Piticul cu barbă albă îi măsură din priviri în timp ce 
ceilalți ieșeau din încăpere și le zâmbi cu bunătate. 

— la să văd dacă găsesc pe aici ceva cu care voi, băieţi, 
să vă puteţi juca. Ce ati zice de niște pietricele de mină? 
Stiti, pietricelele astea stau oriunde le pui și chiar se fugă- 
resc unele pe altele! 

— Mie mi-e foame, spuse Simon. Să știi că noi nu sun- 
tem făcuţi din fier. Dacă e să ne tii aici, va trebui să ne dai 
de mâncare! 

Piticul se uită la ei cruciș. 

— Mda, asta cam așa e! Mă duc să vă aduc un piure de 
păianjeni și niște nap turcesc. O să vedeţi că astea o să vă 
mai pună pe picioare. 

— Si cum o să ni le dai? întrebă Jared deodată, din câte 
văd, cușca asta nu are ușă. 

— Ba sigur că are ușă, spuse piticul. Am făcut cușca asta 
cu mâna mea. E zdravănă, nu vi se pare? 

— Mda, foarte zdravănă, făcu Jared dându-și ochii peste 
cap. Oare nu era suficient că fuseseră atrași în cursă și că 
acum erau prizonieri într-o cușcă? De ce mai trebuia ca 
piticul ăla să învârtă cuțitul în rană? 

— Vedeţi, încuietoarea este ascunsă chiar în bara asta, le 
arătă piticul, ciocănind ușurel cu vârful degetului într-una 

dintre zăbrele. A trebuit să fac un mecanism foarte mic, 
am lucrat cu un ciocan de mărimea unui ac de cusut! Dacă 
vă uitaţi cu atenţie, puteţi să vedeţi unde am sudat balama- 
lele. Vedeţi? Chiar aici. 

— Și chiar poţi să o deschizi? întrebă Simon. Jared îi 
aruncă o privire uimită. Oare Simon plănuise asta, în timp 
ce el era ocupat să își plângă de milă? 

— Vreti să vedeţi cum funcţionează? întrebă piticul. 

— Păi, sigur că da, spuse Jared, parcă nevenindu-i să creadă 
că aveau atâta noroc. 

— Bine, băieţi, atunci faceţi un pas înapoi. Uite. Vă arăt 
doar ο dată și apoi mă duc să vă aduc mâncarea. Ce bucurie 
să apucăm să folosim în sfârșit toate lucrurile astea! 

Jared îi zàmbi incurajator. Piticul își luă 
inelul cu chei de la brâu și alese 
o cheie mititică cam cât un 
fluier, cu un model complicat 
de crestături gravate și o vâri 
într-una dintre zăbrele, dar 
din locul unde stătea Jared nu 
văzu în care anume dintre ele. De 
îndată ce răsuci cheia, clinchete și 
pocnete, zbârâituri și huruituri se auziră de pe toată lungi- 
mea zăbrelei. 

— Uitaţi! 

Piticul trase de bară și apoi partea din faţă a custii se 
deschise, mișcându-se în balamale nevăzute. Dar chiar 
când băieţii se îndreptară spre ieșire, piticul se grăbi să în- 
chidă usa. 

— Nu ar fi avut nici un haz dacă nu ati fi încercat să eva- 
daţi! râse el în barbă, îndreptând mâna spre cheia care se 
mai afla încă în broasca ei minusculă. 

Dar Jared se mișcă mai iute și încercă să apuce și el ine- 
lul cu chei. Acesta căzu pe dușumea, dar Simon reuși să-l 
inhate înainte ca piticul să aibă timp să pună mâna pe el. 

— Hei, ce faci, nu-i cinstit! protestă piticul. Dă-mi-le 
înapoi! 

Simon clătină din cap neînduplecat. 

— Dar trebuie, voi sunteţi prizonieri, nu se poate să ti- 
neti cheile! 

— Nu o să ti le dăm înapoi, spuse Jared. 

Piticul luă un aer îngrijorat, se duse spre ușă și strigă: 

— Repede, să vină cineva! Trimiteţi paznicii! Prizonierii 
evadează! 

Când văzu că nu apare nimeni, el își pironi privirea asu- 
pra lui Jared si a lui Simon. 

— Ati face bine să nu νᾶ miscati de acolo! le spuse el si 
dădu buzna pe coridor, strigând după paznici cât îl ţinea gura. 

Simon potrivi cheia în ușă, o deschise și cei doi băieţi 
săriră jos. 

— Repede, înainte să vină! 

— Dar trebuie să o luăm pe Mallory! făcu semn Jared 
spre cutia de sticlă. 

— Nu avem timp acum, răspunse Simon, o să ne întoar- 
cem după ea. 

— la stai, îl opri Jared. Ce-ar fi să ne ascundem chiar 
aici? Ei vor crede că am fugit. 

Simon se uită speriat în jur. 

— Aici, unde? 

— Sus, deasupra cuștii! arătă Jared spre cușca solidă 
de argint. El se cátárá pe ea, punând mai întâi piciorul 
peste niște lucruri stivuite la întâmplare și apoi săltân- 
du-se deasupra. 

Simon se sui și el. Avură exact atâta timp cât să se ghe- 
muiască înainte ca piticii să dea buzna în încăpere. 

— Nu sunt nici aici, spuse unul dintre pitici. Nici pe co- 
ridor, nici în camerele din apropiere. 

Jared rânji triumfător cu obrazul proptit în metalul rece. 

— Dezlegati câinii! Ei o să îi găsească imediat! 

— Câini? murmură Simon spre fratele său pe când piti- 
cii ieșeau din încăpere. 

— Și care e problema? zàmbi Jared, îmbătat de succesul 
planului lor. Parcă iti plăceau câinii! 

Simon se strâmbă și se lăsă să alunece spre podea. În 
cădere, el lovi fără voie un candelabru și risipi câteva bu- 
cáti de hematit. Se aplecă și, luând una dintre pietricele, 
și-o vâri în buzunar. 

— Nu mai face atâta zgomot, îi spuse Jared, încercând 
să coboare cât mai ușor pentru a nu fi auzit, dar cât pe ce 
să dea cu piciorul într-o tufă de trandafiri din aramă. 

Băieţii se lăsară în genunchi lângă cutia de cristal și 
Jared deschise lácátelul care o tinea închisă. 

În timp ce ridicau capacul se auzi un șuierat, ca și cum 
un gaz nevăzut ar fi ieșit dinăuntru. 

În cutie, Mallory rămăsese în continuare nemiscatà. 

— Mallory, spuse Jared, trezeste-te! 

El o trase de brat, dar acesta era inert si cázu cu zgomot 
înapoi pe pieptul fetei atunci când băiatul îi dădu drumul. 

— Doar nu crezi că ar trebui cineva să о sárute ca să se 
trezească? întrebă Simon. Așa, ca pe Albă-ca-Zăpada? 

— Uh, dar asta ar fi de-a dreptul scârbos! 

Jared nu izbutea să își amintească dacă văzuse ceva în 
ghid despre sărutări și nici despre sicrie de cristal nu își 
amintea să fi găsit vreo referire... 

El se aplecă spre fată și o pupă scurt pe obraz. Dar nu 
se întâmplă nimic. 

— Trebuie să facem ceva, spuse Simon, nu mai avem 
mult timp la dispoziţie. 

Jared apucă o șuviţă din părul lui Mallory și trase cu pu- 
tere. Ea tresări ușor și-și deschise ochii pe jumătate. Jared 
oftă ușurat. 

— Lasmánpace... mormăi ea, încercând să se întoarcă 
pe partea cealaltă. 

— Ajută-mă să o ridic, spuse Jared, luând sabia de pe 
pieptul fetei si asezànd-o pe podea. El o trase puţin câte 
puţin în sus înainte ca ea să alunece la loc. Haide, Mal, її 
șopti ea la ureche, sus! 

Simon îi dădu o palmă peste obraz. Ea tresări din nou 
și deschise ochii ametitá. 

— Ce... reuși ea să spună. 

— Trebuie să ieși de acolo, o îndemnă Simon. Ridică-te. 

— Sprijină-te în sabie ca într-un baston, îi sugerá Jared. 

Cu ajutorul fraţilor ei, Mallory izbuti să se ridice în 
picioare și să meargă clătinându-se până pe coridor. Era 
pustiu. 

— Pentru prima dată, spuse Simon, norocul e de par- 
tea noastră! 

Chiar atunci se auzi zgomotul îndepărtat al unor lătră- 
turi metalice înfundate. 

Pietrele. Pietrelevorbesc. Elevorbesccumine. . . 

În care pietrele vorbesc 


ared si Simon o luară la fugă, aproape târând-o pe 
Mallory după ei, printr-un șir nesfârșit de cori- 
doare si încăperi înguste si slab luminate. 

La un moment dat, trecură peste un podet atârnat la 
înălţime, deasupra unei săli in care Korting supraveghea câ- 
tiva pitici care încărcau cu arme niște roabe pline ochi. Lă- 
tratul, îndepărtat la început, se auzea acum tot mai apropiat 
și tot mai furios. Ei își continuară fuga dintr-o încăpere în 
alta, pitindu-se în spatele unor stalagmite — atunci când au- 
zeau pitici apropiindu-se — și apoi furișându-se mai departe. 

Jared se opri într-o peșteră în care, în niște bălți, se 
mișcau iute pești albicioși și lipsiţi de vedere. În vârful fiecă- 
rei stalagmite fuseseră așezate niște pietricele și se auzea 
sunetul picăturilor de apă care cădeau pe podea și ecoul 
acestora, împreună cu un alt ciocănit ciudat. 

— Oare unde suntem? 

— Nu sunt sigur, ráspunse Simon. 
Ar fi trebuit să îmi amintesc de peștii 
ăștia și totuși nu cred să îi mai fi vă- 
zut. Nu cred să mai fi trecut pe aici 
atunci când ne-au adus ei înăuntru. 

— Unde suntem? murmură 

Mallory, legănându-se ușurel 
pe loc. 

— Oricum nu ne putem în- 
toarce, zise nervos Jared. Trebuie 
să mergem înainte. 

O siluetă mititică și palidă sări din în- 
tuneric în calea lor si îi atinti cu doi ochi imensi si luminosi 
care stráluceau în umbră. Pe chip îi fremătau perciuni lungi. 

— Ce... ce e aia? sopti Simon. 

Creatura ciocáni in perete cu un deget prelung si no- 
duros, apoi își lipi urechea mare de stâncă, si Jared putu să 
observe cà unghiile ii erau rupte si zdrelite. 

— Pietrele. Pietrelevorbesc. Pietrelevorbesccumine. 

Avea un glăscior subtirel si soptit, iar Jared trebui să își 
îndrepte urechea spre el ca să îi prindă cuvintele. Crea- 
tura ciocăni din nou în perete. Sunetele păreau să fie un 
cod Morse bătut de un nebun. 

— Hei, îi strigă Jared, hm, știi cumva cum am putea să 
ieşim de aici? 

— Sst, șopti creatura închizându-și ochii și clătinând din 
cap în ritm cu ceva ce ei nu puteau auzi. Apoi făcu un salt, 
ateriză drept în braţele lui Jared și își încolăci mâna cu de- 
gete puternice în jurul gâtului băiatului. Jared se dădu îna- 
poi poticnindu-se. 
arătându-le cu degetul în întuneric, un loc aflat dincolo de 
bălțile cu pesti albi. 

— Păi, bine, mulţumesc, îi spuse Jared încercând în același 
timp să o dea jos de pe el. În cele din urmă, ea îi dădu drumul 
și se târî spre perete unde începu să ciocănească din nou. 

— Ce-o mai fi și ăsta? îi sopti Simon lui Jared. Un pitic 
trăsnit de-a binelea? 

— Un bătător sau un ciocănitor, presupun, îi răspunse 
Jared tot în șoaptă. Ei obișnuiesc să trăiască în galerii si îi 
avertizează pe mineri despre prăbușiri și chestii din astea. 

Simon se strâmbă. 

— Și toţi sunt nebuni? E chiar mai rău decât puka! 

— AstaepentrutinejaredGrace. Creatura puse о piatră 
moale si rece în mâna lui Jared. Piatravreasăpleceladrumcutine. 

— Аза... mulţumesc, răspunse Jared. Acum noi trebuie 
să plecăm. 

El se îndreptă către locul cufundat în întuneric pe care 
ființa aceea ciudată i-l arătase. În timp ce se apropia, lui 
Jared i se păru că distinge o crăpătură în perete. 

— Dar ia stai! De unde știi cum îl cheamă pe Jared? în- 
trebă Mallory care venea încetișor pe urma fraţilor săi. 

Jared se întoarse, nedumerit. 

— Chiar așa, de unde știi cum mă cheamă? dori el să știe. 

Creatura ciocăni din nou peretele, dând de data asta 
un număr de lovituri fără sot. 

— Pietreleimispun. Pietrelestiutotul/ 

— A, daa, făcu Jared continuându-și drumul. De fapt, 
creatura îi îndrumase către o mică deschizătură în pere- 
tele peșterii pe care ei nu o observaseră până atunci. Cră- 
pătura era joasă și foarte întunecoasă, așa că Jared începu 
să se târască de-a bușilea în interiorul tunelului. 

Podeaua era umedă și din când în când i se părea că 
aude foșnete și ceva mișcând chiar deasupra capului său. 
Simon și Mallory veneau și ei târâș pe urmele lui. O dată 
sau de două ori, il auzi pe unul dintre ei gemând, dar nu își 
încetini înaintarea. Încă mai putea auzi lătratul câinilor re- 
verberând prin caverne. 

Copiii nimeriră în încăperea unde se afla copacul de fier. 

— Cred că ar trebui să o luăm pe acolo, spuse Jared 
arătând spre unul dintre coridoare. 

Ei o luară la fugă pe acolo până când ajunseră la o fi- 
sură largă în podea, cam la fel de mare ca si Jared. Băiatul 
aruncă o privire prin întuneric. Groapa era atât de intune- 
coasă de parcă ar fi fost o prăpastie fără fund. 

— Trebuie să sárim peste ea! spuse Simon. Haideţi! 

— Ce? făcu Mallory. 

Lătratul se auzea tot mai aproape în spatele lor, iar Jared 
văzu mai multe perechi de ochi roșii strălucind în beznă. 

Simon se dădu cu un pas înapoi și apoi sări dincolo, 
aterizând greoi. 

— Trebuie să sari! zise Jared si o apucă de mână pe sora 
sa. Ei făcură saltul împreună. Mallory se împiedică când pi- 
cioarele ei atinseră stânca din partea cealaltă, dar acum se 
afla la loc sigur. Cei trei o luară din nou la fugă, sperând din 
toată inima că dulăii nu vor reuși să facă un salt atât de mare. 

Dar acest coridor se învârtea în cerc si cei trei frati se 
treziră în sala centrală, cu ramuri groase atârnând peste ei 
și păsări mecanice ciripind nestingherită. 

— Si acum încotro mai mergem? se văicări Mallory re- 
zemându-se în sabie. 

— Nu știu, spuse Jared, trăgându-și răsuflarea. Nu știu, 
nu știu! 

— Cred că ar trebui să o luăm pe acolo, le sugeră Simon. 

— Dar am luat-o deja pe acolo și ne-am întors aici! Lă- 
tratul câinilor era atât de apropiat, încât Jared se aștepta 
să îi vadă dând buzna în încăpere din clipă în clipă. 

— Dar cum de nu știți pe unde să mergem? îi luă la rost 
Mallory. Nu vă amintiţi cum ati intrat aici? 

– Încerc, bine? Era întuneric si noi eram închiși într-o 
cușcă! Ce vrei de la mine? se rásti Jared dând cu pumnul în 
trunchiul copacului ca să-și întărească mai bine cuvintele. 

Frunzele fremătară, lovindu-se unele de altele si sco- 
tand clinchete de parcă ar fi fost sute de clopoței. Sunetul 
îi asurzi si, în plus, una dintre păsările de cupru căzu la 

Ei fácurd saltul împreună. 

pământ încă zvâcnind din aripioare și deschizându-și și în- 
chizându-și ciocul fără ca vreun ciripit să se mai audă. 

— Of, la naiba, făcu Mallory. 

Dulăii de metal dădură buzna în încăpere în același timp 
din mai multe coridoare, iar trupurile lor zvelte, cu mem- 
brele îmbinate cu meșteșug, străbătură fără efort distanţa 
care îi separa de la intrare și până la cei trei frati. Ochii lor 
sclipeau ca niste rubine. 

— Suiti-và in pom! strigă Jared săltându-și piciorul pe 
creanga cea mai joasă și întorcându-se să o apuce de mână 
pe sora lui. 

Simon se cátárá pe scoarța aspră din metal, iar Mallory 
încercă și ea să se suie. 

— Hai, Mallory, hai, o imploră Simon. 

Fata reuși să se salte pe o cracă exact când unul dintre 
câini sárise ca să o prindă. Coltii lui apucară poalele ro- 
chiei și i-o sfâșiară. Și ceilalți câini se apropiară, trăgând 
pânza cu dinţii. 

Jared aruncă piatra pe care o tinuse strâns în pumn 
până atunci. Ea zbură peste capetele câinilor și se rosto- 
goli până la peretele peșterii. 

Unul dintre câini se duse după piatră. La început, Jared 
crezu că poate piatra era vrăjită. Apoi văzu că dulăul se întor- 
cea cu ea în dinţi în timp ce plesnea din coadă ca dintr-un bici. 

— Simon, spuse Jared, am impresia că acel câine are 
chef de joacă. 

Duldii de metal dădură buzna în încăpere. 

Băiatul privi câinele un moment, apoi se lăsă să alunece 
în jos pe scoarţa copacului. 

— Hei, ce ai de gând să faci? îi strigă Mallory. Câinii-ro- 
boti nu sunt animale de casă! 

— Nu te teme! îi răspunse Simon. 

Simon sări pe pământ și câinii se opriră brusc din lă- 
trat, mirosindu-l de parcă ar fi încercat să se hotărască 
dacă să îl atace sau nu. 

Numai uitându-se la el și lui Jared i se opri respiraţia. 

— Cuminti, băieţi, le spunea cu glas blând Simon, și abia da- 
са i se simţea un tremur în voce. Vreti să ne jucăm? Se întinse 
și luă cu prudenţă piatra dintre dinţii de metal ai dulăului. 

Câinii începură să ζορᾶίθ toti deodată, lătrând fericiţi. 

Simon se uită la fraţii lui și le zâmbi. 

— Nu pot să cred! făcu Mallory. 

Simon azvárli piatra si toti cei cinci câini dădură buzna 
să o prindă. Unul dintre ei o apucă în bot și se întoarse cu 
еа, tantos nevoie mare, în timp ce ceilalți se ţineau după εἰ. 

Simon se aplecă să le mângâie capetele de fier. Limbile 
argintii le atârnau din boturi. 

Simon aruncă piatra de trei ori mai departe decât 
prima dată înainte ca Jared să îi strige: 

— Trebuie să plecăm, îi spuse el. Piticii o să ne găsească 
dacă mai rămânem pe aici! 

Simon păru dezamăgit. 

— Bine, îi răspunse el totuși. Apoi luă piatra și ο azvârii 
cât putu de departe, în cealaltă încăpere. Dulăii porniră 
după ea ca din pușcă. 

— Haideţi! 

Jared si Mallory săriră din copac si o luară toti trei la să- 
nătoasa spre mica crăpătură din perete. Se strecurară înăun- 
tru, târându-se cât putură de repede pe palme și genunchi. 

Jared îndesă rucsacul în urma lui, blocând intrarea. Au- 
zea deja câinii gâfâind si zgâriind țesătura. 

Copiii bâjbâiră prin întuneric, dar se vede că undeva în 
tunel trebuie să se fi găsit o răscruce pe care mai înainte 
nu o observaseră pentru că, de data aceasta, la capătul co- 
ridorului se zărea o lumină blândă și caldă. 

Ei se treziră deasupra carierei, pe iarba acoperită cu 
rouă. La răsărit, zorile începeau să înroșească cerul. 

Ce s-a întâmplat? 


Capitolul al $ aplelea 


În care copiii sunt martorii unei 
trădări neaşteptate 


M allory se privi dezgustată. 

— Of, urăsc rochiile! Ce s-a întâmplat? Si de ce m-am 
trezit într-o cutie de cristal? 

Jared clătină din cap. 

— Păi, nu prea știm, cred că piticii au izbutit cumva să 
pună mâna pe tine. Nu-ţi amintești chiar nimic? 

— Аз... îmi aduc aminte că îmi strângeam lucrurile după 
ce s-a terminat meciul. Apoi ridică din umeri. Niste puști 
ziceau că ai probleme. 

— Sst, făcu Simon arătând spre carieră. Lăsaţi-vă în jos. 

Cei trei copii se tupilară în iarbă și aruncară o privire 
peste buza carierei. 

O haită de goblini dădu buzna din peșteră. Ei fugeau și 
se rostogoleau, clántánind din dinţi, lătrând si amușinând 

aerul. Ín urma lor apàru un monstru urias cu crengi uscate 
in loc de plete. Purta zdrente vechi si negre ale unor ves- 
minte din alte vremuri, iar din frunte îi porneau niste 
coarne mari și răsucite. 

Din gura peșterii își făcu apoi apariția Korting si curtenii 
săi, piticii. În urma lor veneau alti goblini, care împingeau o 
roabă plină cu săbii sclipitoare. Odată cu acel grup ieși, 
poticnindu-se, un prizonier. Acesta era de înălțimea unui 
om mare. Un sac îi acoperea capul, iar încheieturile mâini- 
lor și ale picioarelor îi erau legate cu două pânze soioase. 
Silueta aceea li se păru oarecum cu- 
noscută. Goblinii împinseră prizo- 
nierul în carieră înghiontindu-l 
cu bete ascuţite ca să-l inde- 
părteze de locul unde stătea 

monstrul. 

— Cine credeţi că e? 
sopti Mallory atintindu-si 
ochii spre siluetă. 

— Nu văd, spuse Jared. 
De ce or avea nevoie 
de un prizonier? 

Korting își drese glasul în timp ce un murmur trecu 
prin mulţime. 

— Mărite Stăpâne Mulgarath, iti suntem recunoscători 
pentru onoarea pe care ne-o faci, de a ne lăsa să te slujim. 

Mulgarath se opri. Teasta lui uriașă împodobită cu 
coarne se înălța cu mult deasupra tuturor creaturilor, iar 
el se întoarse pufnind spre pitici. 

Jared înghiţi în sec. Mulgarath. Nu- 
mele nu însemnase nimic pentru 
el până atunci, dar acum se sim- 
tea copleșit de spaimă. Chiar 
dacă știa că monstrul nu-l putea 
vedea, îi simţea totuși privirea 
întunecată măturând mulțimea 
din fata lui și avu impulsul de a se 
lipi și mai tare de pământ. 

— Acestea sunt toate armele 
pe care vi le-am cerut? Răcnetul lui 
Mulgarath stârni ecou în carieră în timp 
ce el arăta cu degetul spre grămezile de arme. 

— Da, desigur, răspunse stăpânul piticilor. Este o do- 
vadă a fidelității noastre si a credinţei față de noua 
domnie. Nu veţi găsi nicăieri tăișuri mai ascuţite, 


ΤΟΝΥ DITERLIZZI & HoLLY BLACK 


nici măiestrie mai mare în făurirea săbiilor! Răspund cu 
viața mea pentru asta! 

— Chiar așa? întrebă sarcastic uriașul, apoi scoase fal- 
sul ghid al lui Jared dintr-un buzunar cât toate zilele. Si 
aceasta, răspunzi cu viata că asta e cartea pe care ţi-am 
cerut să o obţii pentru mine? 

Stăpânul piticilor avu o ezitare, dar răspunse totuși: 

— Am făcut așa cum mi-ati cerut... 

Uriașul ridică o carte făcută ferfenitá deasupra capului 
și izbucni în hohote de râs. Jared își dădu seama că râdea 
la fel ca Jared cel Neadevărat pe care il înfruntase pe holul 
școlii în timpul concursului de scrimă. 

Jared suspină tare si Simon îl înghionti cu cotul. 

— Ai fost amăgit, stăpâne al piticilor. Dar nu mai con- 
tează. Am Ghidul lui Arthur Spiderwick, spuse Mulgarath. 
Ultimul lucru de care aveam nevoie ca să îmi încep domnia. 

Korting făcu o plecăciune adâncă. 

— Tu ești marele stăpân pe care îl aștepta lumea noastră! 

— Poate că sunt acest mare stăpân, dar nu sunt Sigur că 
voi sunteţi servitorii de care am nevoie. El ridică o mână, 
iar goblinii amutirá cu ochii la el. 

— Omoráti-i! rácni uriașul. 

Totul se petrecu cu atâta repeziciune, încât Jared nu ar 
fi putut sá descrie ce se intàmplase sub ochii lui. Goblinii 
se aruncará înainte, unii luând armele făcute de pitici, alţii 
atacând doar cu ghearele și cu dinţii. Piticii avură o clipă 

de șovăială, începură să strige, iar acel mo- 
ment fu de ajuns ca să încline balanţa în fa- 
voarea goblinilor. 

Aceștia zgâriară, sfâșiară și mușcară până 
ce nici un pitic nu mai rămăsese în picioare. 

Jared se simţi ametit și scârbit. Era prima 
oară că văzuse cu ochii lui cum cineva era ucis. 
Uitându-se în jos, simţi că îi venea să verse. 

— Trebuie să îi oprim. 

— Nu avem cum să facem asta de unii sin- 
guri, uite câţi sunt! îi spuse Mallory. Jared 
aruncă o privire la sabia pe care fata încă o ti- 
nea în mână, la tăișul fin care reflecta soarele 
ce se pregătea să se ridice. Dar o sabie nu ar fi 
fost suficientă ca să termine cu toti monștrii. 

— Trebuie să îi spunem mamei ce se în- 
tâmplă, spuse Simon. 

— Dar nu o să ne creadă! oftă Jared. Își 
șterse ochii umezi cu mâneca si încercă să nu 
se mai uite în jos, spre trupurile sfârtecate din 
carieră. Ce ne facem dacă nu o să ne creadă? 

— Oricum trebuie să încercăm, insistă 
Mallory. 

Si cu aceste cuvinte, cu tipetele piticilor 
încă răsunându-le în ureche, cei trei fraţi 
Grace porniră spre casă. 


Cine e oare prizonierul? 
Ghidul e și el pierdut? 
Pot trei copii fără puteri 

Să facă tot ce-i de făcut? 


Pot ei să înfrunte un uriaș 
Cu un plan mârșav în gând? 
Toată lumea să distrugă, 
Stăpân s-ajungă pe pământ? 


Sau mai există cineva, 
Mai curajos și înţelept 
Cu un uriaş să se războiască 
Și totuși el să izbândească. 


Cine e eroul nostru 


Voi vă întrebaţi uimiti? 
Dar nu mai stati pe gânduri, 
In Spider 5 il și găsiţi! 


Multumiri 


Tony si Holly ar vrea să-i mulțumească 
lui Steve și Diannei pentru înţelegere, 
lui Starr pentru onestitate, 
lui Myles și Lizei pentru că ne-au împărtășit visul, 
lui Ellen și lui Julie pentru că 
ne-au ajutat să-l transformăm în realitate, 
lui Kevin pentru entuziasmul 
și încrederea în noi, 
și îndeosebi Angelei și lui Theo — 
nu există destule superlative pentru a descrie 
răbdarea cu care ati suportat nesfârșitele nopţi 
discutând despre Spiderwick. 

|. Cartea fantastică 
2. Ochiul magic 
3. În ghearele goblinilor 
4. Copacul de fier 
5. Răzbunarea lui Mulgarath 


Simon, Jared si Mallory sunt trei copii 
obișnuiți, asa ca oricare dintre voi. 

Tatăl i-a părăsit şi au Ѓозъ nevoiţi 

să se mute într-un loo uitat de Dumnezeu» 
S-ar părea că lucrurile ar cam trebui 

să se schimbe... Nici o grijă, аза se va şi 
întâmpla! Habar n-au bietii de ei ce 

11 se pregăteşte, căci cineva, mu se stie 
cine sau ce, Încearcă să le schimbe viața, 


poveste despre ce 11 se poate 1ntümpia 
vrei să explorezi o casă veche 
[1 descoperi un pergament străvechi, 
trebuie să-i dai de capăt... 


” 
«Tg 


b 


ISBN 978-973-103-271-9 


| | | | 
| In | 
0 

Il | | | ] 
917897310327 


rao 
international 
publishing WWW.rao.ro 
company www.raobooks.com 


| о" 


